**Priznavanje i vrednovanje prethodnog učenja**

Priznavanje i vrednovanje prethodnog učenja odnosi se na ***priznavanje stečenih ECTS bodova / vrednovanje ishoda učenja kroz oblike formalnog obrazovanja***.

Formalno obrazovanje je organizirana aktivnost učenja u okviru odobrenih programa ovlaštenih pravnih osoba, a radi stjecanja kvalifikacija na razini 6 i više Hrvatskog kvalifikacijskog okvira (HKO).

Postupak priznavanja i vrednovanja prethodnog učenja provodi se u svrhu:

* vrednovanja skupova ishoda učenja u okviru programa Fakulteta.

**Postupnik**

**za priznavanje prethodnog formalnog učenja - STUDENTI**

Postupak za priznavanje i vrednovanje prethodnog učenja obuhvaća sljedeće korake:

**Korak 1:** Student ispunjava obrazac **Zahtjev za priznavanje prethodnog učenja** zasebnoza svaki kolegij za koji traži priznavanje prethodnog učenja.Uz zahtjev student / pristupnik mora osigurati relevantnu dokumentaciju kako slijedi:

* Ovjereni prijepis ocjena ili ovjerena preslika dopunske isprave visokog učilišta kojeg je prethodno pohađao
* Detaljan opis kolegija/programa (sadržaj, broj sati nastave, ishode učenja i/ili opis stečenih kompetencija, način provjere ishoda učenja, popis literature, broj ostvarenih ECTS bodova itd.) za koji se traži priznavanje.

 Svi dokumenti moraju biti na latiničnom pismu i hrvatskom jeziku (za dokumente koji nisu izdani na
 latiničnom pismu i hrvatskom jeziku treba priložiti prijevod na hrvatski jezik ovlaštenog sudskog tumača).

**Korak 2:** Student predaje cjelokupnu dokumentaciju (zahtjev/e, opis kolegija/programa i ovjereni prijepis ocjena ili ovjerena dopunska isprava u originalu/prijevod na hrvatski jezik od ovlaštenog sudskog tumača), **slanjem na elektroničku adresu** **pisarnica@medri.uniri.hr** **u pdf formatu u periodu od 1. do 15. listopada tekuće godine.** Ako imate više kolegija za priznavanje, za SVAKI KOLEGIJ u pisarnicu šaljete zaseban mail u kojem mora biti zahtjev, prijepis ocjena i opis kolegija. **Zahtjev/i se može/gu podnijeti jednom u tijeku akademske godine i isključivo u navedenom terminu.**

**Korak 3:** Nakon podnošenja Zahtjeva, Povjerenstvo za priznavanje i vrednovanje prethodnog učenja provodi postupak priznavanja prethodnog učenja sukladno općima aktima Sveučilišta u Rijeci i Fakulteta te dekan Medicinskog fakulteta u Rijeci donosi Rješenje o priznavanju i vrednovanju prethodnog učenja zaključno sa 15.12. tekuće godine.

**Prijave koje nisu podnesene u skladu s gore navedenim uputama (ako nedostaje jedan ili više dokumenata i zaprimljene nakon navedenog roka)** NEĆE SE RAZMATRATI.